Օդրի Հեփբըրնի փոքրիկ սև զգեստ

Օդրի Հեփբըրնը () կրել է «փոքրիկ սև զգեստ» 1961 թվականի «Նախաճաշ Թիֆանիի մոտ» (Breakfast at Tiffany's) ռոմանտիկ կատակերգություն ֆիլմում: Զգեստը սկզբնապես նախագծել է Հյուբերտ դե Ջիվենշին, և մինչ օրս պահպանվել է դրա երեք օրինակ: Այս զգեստի ստուդիական պատճենն արվել է ֆիլմի առաջին տեսարանի նկարահանումների ժամանակ, իսկ մյուսը՝ գլխավոր հերոսուհու բնակարանում սոցիալական երեկույթի ժամանակ։

Այս զգեստը համարվում է 20-րդ դարի ամենահայտնի հագուստներից մեկը:

## Պատմություն
Օդրի Հեփբըրնը ֆրանսիացի դիզայներ Ջիվենշիի մտերիմ ընկերն էր: Նա դիզայներին անվանում էր իր «լավագույն ընկերը», իսկ դիզայները իր հերթին նրան համարում էր իր «քույրը»:

1961 թվականին Ջիվենշին ստեղծեց «փոքրիկ սև զգեստ» Բլեք Էդվարդսի ռոմանտիկ կատակերգության` «Նախաճաշը Թիֆանիի մոտ» (Breakfast at Tiffany's) առաջին տեսարանի համար, որտեղ Հեփբըրնը նկարահանվել է Ջորջ Փեփարդի հետ։ Նրա վզնոցը պատրաստել էր Ռոջեր Սեմաման, ֆրանսիացի ոսկերիչ և զարդերի վարպետ, որը ստեղծել էր զարդեր Ջիվենշիի համար:

Հեփբըրնը զգեստի երկու օրինակ հետ տարավ Paramount կինոստուդիա, բայց զգեստները բավականին բաց էին և ընդգծում էին նրա ոտքերը, այդ պատճառով ֆիլմի համար անհամապատասխան եղան: Զգեստի ներքևի հատվածը վերաձևավորեց Էդիթ Հեդը։

* Ձեռքով կարված օրիգինալ զգեստը ներկայումս պահվում է Ջիվենշիի նորաձևության տան մասնավոր հավաքածուների արխիվում։ 
* Մյուս օրինակը, որը Հեփբըրնն հետ էր տարել Paramount կինոստուդիա, ներկայումս ցուցադրված է Մադրիդի Museo del Traje թանգարանում, Իսպանիայում։
*Մեկ այլ օրինակ 2006 թվականի դեկտեմբերին  աճուրդի հանվեց Christie’s-ում և այժմ պատկանում է մի ամերիկացի մասնավոր կոլեկցիոների:
* Մյուս օրինակը նվիրել են Նիդեռլանդներում ընտանիքի լավ ընկերոջը: 

Այդ պատճառով էլ Ջիվենշիի կողմից ստեղծված բնօրինակ զգեստներից ոչ մեկը չի օգտագործվել ոչ ֆիլմում, ոչ էլ գովազդային լուսանկարահանումների համար։ Ֆիլմի պաստառը ձևավորել է նկարիչ Ռոբերտ ՄակԳինիսը, և Սեմ Ուասոնի «հինգերորդ պողոտա, 5 Էյ Էմ» (Fifth Avenue, 5am) գրքում նա բացատրում է, որ այն լուսանկարները, որոնց հիման վրա նա ստեղծել է պաստառը, Հեփբըրնի ոտքը չէր երևում, և ինքը այն ավելացրել է, որպեսզի պաստառը ավելի գրավիչ լինի։

Ֆիլմում օգտագործված իրական զգեստները, որոնք ստեղծվել էին Էդիթ Հեդի կողմից, այսօր դեռևս անհայտ են, հավանաբար դրանք ոչնչացվել են Հեդի և Հեփբըրնի կողմից Կալիֆորնիայում Western Costume-ում, ֆիլմի նկարահանումներից հետո։

2006 թվականի նոյեմբերին դերասանուհի Նատալի Փորթմանը հայտնվել է Harper's Bazaar-ի շապիկին՝ կրելով օրիգինալ Ջիվենշիի զգեստներից մեկը, որը ստեղծվել է  «Նախաճաշը Թիֆանիի մոտ» (Breakfast at Tiffany's) համար։ 2006 թվականի դեկտեմբերի 5-ին այս զգեստը աճուրդի է հանվել Լոնդոնի Christie's-ում եւ անանուն գնորդ գնել է այն հեռախոսով: Վաճառքի գինը աճուրդային տան կողմից գնահատվել է 50,000-ից 70,000 ֆունտ ստեռլինգ, բայց վերջնական գինը կազմել է 467,200 ֆունտ (923,187 դոլար)։ Սև զգեստի աճուրդից ստացված գումարն ուղղվել է Կալկաթայի աղքատ բնակիչների համար դպրոց կառուցելուն։ Այս զգեստի դիզայներ՝ Ջիվենշին այն նվիրեց Դոմինիկ Լապիերին՝ «Ուրախության քաղաք» (City of Joy) գրքի հեղինակին և նրա կնոջը, որպեսզի օգնի միջոցներ հավաքել բարեգործության համար: Երբ նրանք ականատես եղան նման խելագար աճուրդի, հավաքված գումարն այնքան զարմացրեց Լապիերին, որ նա նկատեց:Սառա Հոջսոնը, Christie's ֆիլմի մասնագետը, ասել է. «Սա աշխարհի ամենահայտնի սև զգեստներից մեկն է՝ կինեմատոգրաֆիայի պատմության խորհրդանշական կտոր, և մենք ուրախ ենք, որ այն ստացավ պատմական գին»:

## Դիզայն
Այս մոդելը Ջիվենշիի պատրաստած իտալական սեւ ատլասից երեկոյան զգեստ է։  Christie's-ը նկարագրում է այն որպես «հատակի երկարությամբ անթև զգեստ, որը հագեցած է կոճկված կորպուսով, որը  հետևի մասում զարդարված է դեկոլտե կտրվածքով, կիսաշրջազգեստը թեթևակի հավաքված է գոտկատեղում և մի կողմից բաժանված է ազդրին, ներսից գոտկատեղի վրա պիտակավորված է Ջիվենշի (Givenchy), այն իր հետ ունի մի զույգ սև արմունկին հասնող ձեռնոցներ»։ Իրանը հետևի մասում թեթևակի բացված է վզնոցով, որը բաց է թողնում ուսերը։  Ֆիլմում Օդրի Հեփբըրնը կրում է նույն գույնի մինչև արմունկը հասնող ձեռնոցներ և մարգարիտներ։  Այս տեսքը նկարագրվել է որպես «ուլտրա-կանացի» (ultra-feminine) և «փարիզյան» (Parisian):

«Փոքրիկ սև զգեստը» ձեռք բերեց այնպիսի հայտնիություն, որ այն դարձավ կնոջ զգեստապահարանի անբաժանելի մասը։ Ջիենշին ոչ միայն ընտրեց զգեստը ֆիլմի կերպարի համար, այլև ավելացրեց համապատասխան աքսեսուարներ՝ բազմաթիվ թելերից պատրաստված մարգարտյա վզնոց, մեկ ոտնաչափ երկարությամբ ծխախոտի պահիչ, մեծ սև գլխարկ և օպերային ձեռնոցներ, որոնք ոչ միայն «տեսողականորեն սահմանեցին կերպարը, այլև հավերժ կերպով կապեցին Օդրիին իր հետ»։

Նրա ֆիզիկական տվյալները հաշվի առնելով՝ նա, իր դիզայներ ընկեր Ջիվենշիի հետ միասին, ստեղծեց մի զգեստ, որը համապատասխանում էր ֆիլմում իր դերին՝ որպես անօթևան աղջիկ։ Լավ ընտրված սև մետաքսե զգեստը համապատասխան աքսեսուարներով հարվածեց թիրախին՝ առաջ բերելով նրա էներգիայով լի անհատականությունը։ Մեծ, սև արևային ակնոցները լրացրեցին «փոքրիկ սև զգեստին» (LBD), որը կոչվում էր «վերջնական LBD»: Այդ զգեստը դարձավ Հեփբըրնի ոճը՝ ընդգծելով նրա նիհար ուսերը։

## Արձագանք
Զգեստը նշվում է որպես 20-րդ դարի և կինոյի պատմության ամենահայտնի  հագուստներից մեկը: Այն անվանվել է «բոլոր ժամանակների թերևս ամենահայտնի փոքրիկ սև զգեստը» և մեծ ազդեցություն է ունեցել հենց նորաձևության վրա՝ այն ուղղակիորեն հայտնի դարձնելով:

2010 թվականին LOVEFiLM-ի կողմից անցկացված հարցման ժամանակ Հեփբըրնի «փոքրիկ սև զգեստը» ընտրվել է որպես կնոջ կողմից ֆիլմում կրած ամենալավ զգեստ: Այս առումով LOVEFiLM-ի հրատարակիչ Հելեն Քոուլին հայտարարել է. «Օդրի Հեփբըրնն իսկապես փոքրիկ սև զգեստը դարձրել է նորաձև, որը դիմացել է ժամանակի փորձությանը՝ չնայած աշխարհի ամենաոճային կանանց մրցակցությանը»: Հեփբըրնի սպիտակ զգեստն ու գլխարկը, որը նա կրել է My Fair Lady ֆիլմում, զբաղեցրել է վեցերորդ տեղը: 

Հեփբըրնի «փոքրիկ սև զգեստը» (LBD) բազմիցս կրկնօրինակվել և ծաղրերգվել է աշխարհի այլ ստեղծագործություններում, ինչպիսիք են 2006 թվականին Նատալի Փորթմանի կողմից Harper’s Bazaar-ի շապիկի լուսանկարում և Լի Ջի Ընը  «Հոթել դե լունա» (Hotel del Luna):

## Ծանոթագրություն

## Գրականություն
* Tony Nourmand and Audrey Hepburn, *The Paramount Years London*, Westbourne Press Ltd, 2006, pp.&nbsp;94–127.
* Sean Hepburn Ferrer, *Audrey Hepburn: An Elegant Spirit – A Son Remembers*, Sidgwick and Jackson, 2003, pp.&nbsp;155–160.

Կատեգորիա:1960-ականների նորաձևություն